દરમિયાન ભારતીય રૂપિયો દિન-પ્રતિદિન ડોલર સામે નવી નિમ્ન સપાટી પર ગગડી રહ્યો છે. મંગળવારે રૂપિયો વધુ ૨૫ પૈસા તૂટીને ૭૨.૭૦ની ન્યૂનતમ સપાટી પર બંધ રહ્યો હતો. મંગળવારે સવારે કારોબાર ખૂલતાં રૂપિયો ડોલર સામે મજબૂતાઈથી ખુલ્યો હતો પરંતુ ૭૨.૭૦ની નવી સપાટી પર બંધ રહેતાં પહેલાં ૭૨.૭૫ની નવી નીચલી સપાટીને સ્પર્શી ગયો હતો. ડીલરોના જણાવ્યા અનુસાર રિઝર્વ બેન્કના હસ્તક્ષેપના કારણે કારોબારમાં મોડેથી રૂપિયો વધુ ગગડતો અટક્યો હતો. ૨૦૧૮માં ડોલર સામે રૂપિયાની કિંમતેમાં ૧૪ ટકાનું અવમૂલ્યન થઈ ચૂક્યું છે. સરકારે રૂપિયાને ગગડતો અટકાવવા રિઝર્વ બેન્કને આક્રમક નીતિ અપનાવવાનો આદેશ આપ્યો છે. આ મામલાના જાણકાર લોકો કહે છે કે, સરકારે રિઝર્વ બેન્કને રૂપિયાને ટકાવી રાખવા માટે આરબીઆઈને આક્રમકતા સાથે પગલાં લેવાનો આદેશ આપ્યો છે. નાણામંત્રાલય અને રિઝર્વ બેન્ક સતત એકબીજાના સંપર્કમાં છે અને જરૂર જણાયે રિઝર્વ બેન્ક હસ્તક્ષેપ કરી રહી છે.